**MEMO** *Ametkondlikuks kasutamiseks*

**Kellele**: Ühtekuuluvuspoliitika fondide 2014-2020 ja 2021-2027 rakenduskava seirekomisjon

**Kellelt**: Triin Tomingas, Rahandusministeerium riigieelarve osakonna välisvahendite talituse juht, seirekomisjoni aseesimees (triin.tomingas@fin.ee).

**Kuupäev**: 20.12.2022

**Teemad:**

* 2014-2020 perioodi hindamiste kava muudatus;
* Majandus- ja Kommunikatsiooniministeeriumi taotlus rakendada 2021-2027 perioodil sekkumises erandit „Ettevõtete TAI-mahukuse ja teadmussiirde võimekuse suurendamine” sekkumises lihtsustatud kulude kasutamisest loobumiseks.
* „Perioodi 2021-2027 ühtekuuluvuspoliitika vahenditest kavandatavate rahastamisvahendite eelhindamise“ lõpparuande elementide kontroll ühissätete määruse artikliga 58 (3) vastavuse tagamiseks;

# 2014-2020 periood[[1]](#footnote-1)

1. **Seirekomisjoni otsuse projekt:**

Rahandusministeerium esitab hindamiste juhtkomisjoni liikmete ettepanekul seirekomisjoni kirjaliku otsusega heakskiitmiseks hindamiste kava muudatusettepaneku, millega kustutatakse kavast:

* 1. Sotsiaalministeeriumi meetme 2.4 hindamine, sest hange ebaõnnestus ja kordushange ei ole Sotsiaalministeeriumi hinnangul otstarbekas.
	2. Rahandusministeeriumi „Struktuurivahenditest rahastatavate tegevuste mõju Eesti 2020 ja Euroopa Liit 2020 eesmärkide täitmisse“ eraldi hindamisena. Ülesandepüstitus ja küsimused lisatakse rakenduskava järelhindamisele, mis tuuakse ajas varasemaks.
	3. Keskkonnaministeeriumi ja Siseministeeriumi „Kliimamuutuste vastupanuvõimet suurendavate tegevuste tõhustamine riskiennetuse ja -juhtimise tõhustamise kaudu ja kliimamuutustest ja ulatuslikest reostustes tulenenud hädaolukordade reageerimise võimekuse suurendamiseks tehtud investeeringute hindamine“, sest tegevuste olemusest lähtuvalt on tulemused ette teada asutusesiseste andmete pealt ja eraldi hange ja kulu ei ole põhjendatud. Ühissätete määruse artikkel 56 (3) mõistes antakse tegevuste tulemuslikkusele hinnang perioodi 2014-2020 järelhindamisega.
	4. Rahandusministeeriumi „Struktuurivahendite panus võrdsete võimaluste ja võrdõiguslikkuse läbivasse teemasse“. Hindamisküsimused liidame perioodi 2014-2020 järelhindamisega.

Lisatud hindamiste kavas on kõik lõpetatud hindamised vastava märkega ja rohelisel taustal, kustutatavad hindamised on roosad, läbikriipsutuse ning põhjendusega ja muudetud kuupäevad on kollases.

**Otsusega kiidetakse heaks**: kustutada hindamiste kavast ülal loetletud hindamised ning kinnitada hindamiste kava muudetud kujul.

*Otsustustprotsess vastavalt Ühtekuuluvuspoliitika Fondide 2014-2020 rakenduskava seirekomisjoni töökorrale[[2]](#footnote-2):*

*9.3. Seirekomisjoni liige teavitab sekretariaati elektronposti teel otsuse vastuvõtmise protsessis osalemise kohta.*

*9.7. Kui seirekomisjoni liige või tema asendusliige on punkti 9.3 kohaselt teavitanud sekretariaati otsuse vastuvõtmise protsessis osalemist, ent ei teata nimetatud tähtaja jooksul oma arvamust või ei teata oma äraolekust; või seirekomisjoni liige või asendusliige ei ole reageerinud otsuse vastuvõtmise protsessis osalemisest, loetakse, et ta hääletab otsuse poolt.*

# 2021-2027 periood[[3]](#footnote-3)

1. **Seirekomisjoni otsuse projekt:**

Rahuldada Majandus- ja Kommunikatsiooniministeeriumi taotlus rakendada erandit Euroopa Parlamendi ja nõukogu määruse (EL) 2021/1060 artikkel 53 lg 2 kohaselt ja mitte kasutada lihtsustatud kulusid „Nutikam Eesti” meetme 21.1.1.1 „Ettevõtete TAI-mahukuse ja teadmussiirde võimekuse suurendamine” innovatsiooni- ja arendusosaku sekkumises ning lubada see erand ettevõtlus- ja infotehnoloogiaministri määruses „Perioodi 2021-2027 innovatsiooni- ja arendusosak“

**Muudatuse sisu**

Majandus- ja Kommunikatsiooniministeerium teeb ühtekuuluvuspoliitika rakenduskava seirekomisjonile ettepaneku rakendada erandit ettevõtlus- ja infotehnoloogiaministri määruse „Perioodi 2021-2027 innovatsiooni- ja arendusosak“ (edaspidi osakud) eelnõule seoses toetuse maksmise tingimustega.

Euroopa Parlamendi ja nõukogu määruse (EL) 2021/1060 artikkel 53 lg 2 kohaselt võib korraldusasutus kohustuslikust lihtsustatud kulude kasutamise nõudest vabastada teatavad teadusuuringute ja innovatsiooni valdkonna tegevused tingimusel, et seirekomisjon on selle erandi heaks kiitnud. Osakute sekkumine on ühtekuuluvuspoliitika fondide rakenduskava perioodiks 2021–2027“ poliitikaeesmärgi „Nutikam Eesti” meetme 21.1.1.1 „Ettevõtete TAI-mahukuse ja teadmussiirde võimekuse suurendamine” üks sekkumisi, seega on tegu nimetatud teadusuuringute ja innovatsiooni valdkonna tegevusega.

Leiame, et erandi seadmist toetavad all toodud põhjused, miks osakute puhul lihtsustatud kulude kasutamine ei anna soovitud tulemust või miks pole võimalik neid kasutada:

1. sekkumise puhul toetatakse enamasti väiksemahulise (nt innovatsiooniosaku puhul kuni 7500 eurot) teenuse sisseostmist, mistõttu toetuse saaja esitab projekti jooksul rakendusüksus reeglina ühe, maksimaalselt 2-3 kuludokumenti. Seega osakute puhul sisuliselt toimibki juba lihtsustatud kulude põhimõte;
2. eelmise perioodi analüüs näitab ühtlasi, et kõik taotlejad ei küsi maksimaalset toetuse summat, vaid lähtutakse, millist teenust ja millises mahus tellitakse;
3. standardiseeritud ühikuhindade rakendamine oleks osakute puhul keeruline, sest toetatavate tegevuste all on arvukalt eriliigilisi innovatsiooniteenuseid, mida toetuse saaja võib innovatsiooniteenuse pakkujalt sisse osta. Iga võimaliku teenuse hinnastamine on keeruline ega pruugi mõjuda positiivselt teenusepakkujatele, kes töötavad turutingimustel;
4. kindlasummaliste maksete rakendamine ei ole võimalik, kuna puudub üks tüüptulemus, mida tellitakse (toetatavad tegevused on näiteks patendi ja tehnoloogiaalane nõustamine, standardimine, metroloogiateenus jne) ja saavutatavat tulemust on keeruline jah/ei vastusega mõõta;
5. ühtse määra kasutamist saaks kaaluda vaid arendusosaku puhul, kuna innovatsiooniosaku korral ei ole personalikulud abikõlblikud, millest lähtuvalt oleks võimalik välja töötada ühtne määr kaudsete kulude arvestamiseks. Samas ei ole ka arendusosaku puhul kohustuslik personalikulusid teha. Ehk varasem kogemus näitab, et kõik taotlejad ei soovi projekti elluviimiseks enda ettevõttesse arendustöötajat palgata.

Seega, kuna osakute meetme puhul kuludokumentide arv on niigi piiratud, toetuse määrad väikesed ning lihtsustatud kulusid pole võimalik rakendada või tooks kaasa ebamõistliku administratiivkulude kasvu, mitte selle kahanemise, siis soovib Majandus- ja Kommunikatsiooniministeerium antud meetme puhul erandit rakendamaks toetuse maksmisel tasutud kulude alust.

**Otsusega kiidetakse heaks:** lihtsustatud kulude väljajätmine poliitikaeesmärk „Nutikam Eesti” meetme 21.1.1.1 „Ettevõtete TAI-mahukuse ja teadmussiirde võimekuse suurendamine” innovatsiooni- ja arendusosaku sekkumises ja erandi lubamine ettevõtlus- ja infotehnoloogiaministri määruses „Perioodi 2021-2027 innovatsiooni- ja arendusosak“

**Edasised tegevused:** Pärast seirekomisjoni hääletust kooskõlastatakse ettevõtlus- ja infotehnoloogiaministri määrus „Perioodi 2021-2027 innovatsiooni- ja arendusosak“ eelnõude infosüsteemis EIS.

**2) Seirekomisjoni otsuse projekt:**

Edastame teadmiseks ja ühissätete määruse artikli 40 kohaseks rahastamisvahendite elementide kontrolliks 8.12.2022 valminud „Perioodi 2021-2027 ühtekuuluvuspoliitika vahenditest kavandatavate rahastamisvahendite eelhindamise“ lõpparuande.

Hindamissoovitustega arvestamise ettepanekud palun esitada rahastamisvahendite elementide kontrollist eraldiseisvana. Käsitleme neid hindamise järeltegevuste üle otsustamisel. 2023. aasta esimestel kuudel otsustatakse soovituste järeltegevused. Hindamissoovitused on täna juba leitavad Riigi Tugiteenuste Keskuse kodulehel hindamissoovituste alalehel, peagi on samast võimalik leida ka aruanne, infolehed ja slaidid. <https://www.rtk.ee/toetusfondid-ja-programmid/toetuste-rakendamise-kontroll/hindamissoovitused>

**Otsusega** loetakse „Perioodi 2021-2027 ühtekuuluvuspoliitika vahenditest kavandatavate rahastamisvahendite eelhindamise“ aruanne ühissätete määruse artikli 58 lõikele 3 vastavaks. Rahandusministeeriumil esitada 2023. aasta kevadisel seirekomisjoni koosolekul ülevaade hindamissoovituste järeltegevuste täitmisest.

*Otsustustprotsess vastavalt Ühtekuuluvuspoliitika Fondide 2021-2027 rakenduskava seirekomisjoni töökorrale[[4]](#footnote-4):*

*9.3. Otsus võetakse vastu poolthäälte enamusega. Otsuse langetamisel on igal seirekomisjoni liikmel või teda asendaval asendusliikmel üks hääl.*

*9.5. Kui seirekomisjoni liige või tema asendusliige ei teata nimetatud tähtaja jooksul oma arvamust või ei teata oma äraolekust; või seirekomisjoni liige või asendusliige ei ole reageerinud otsuse vastuvõtmise protsessis osalemisest, loetakse, et ta hääletab otsuse poolt.*

*9.6. Otsus loetakse vastuvõetuks hääleõigusega seirekomisjoni liikmete poolthäälte enamusega. Häälte võrdsel jagunemisel rakendub punkt 2.3.*

Lisad:

1. Lisa 1 Perioodi 2014-2020 ÜKP hindamiste tööplaan
2. Lisa 2 Perioodi 2021-27 osakute määruse eelnõu
3. Lisa 3 Perioodi 2021-27 osakute määruse seletuskiri
4. Lisa 4 Rahastamisvahendid eelhindamine, lõpparuanne 2022
5. Lisa 5 Rahastamisvahendid, infolehed
1. Vastavalt 2014-2020 perioodi seirekomisjoni töökorra punktile 9.1: Kiireloomuliste või üksikküsimuste korral, mis ei vaja seirekomisjoni kokkukutsumist, võib seirekomisjoni esimees otsuste vastuvõtmise korraldada elektronposti teel. [↑](#footnote-ref-1)
2. Vt Ühtekuuluvuspoliitika fondide 2014-2020 rakenduskava seirekomisjoni töökord: https://rtk.ee/seire-ja-seirekomisjonid#seirekomisjoni-koosseis [↑](#footnote-ref-2)
3. Vastavalt 2021-2027 perioodi seirekomisjoni töökorra punktile 9.1: Kiireloomuliste või üksikküsimuste korral võib seirekomisjoni esimees otsuste vastuvõtmise korraldada elektrooniliselt e-posti teel. [↑](#footnote-ref-3)
4. Vt Ühtekuuluvuspoliitika fondide 2021-2027 rakenduskava seirekomisjoni töökord: https://rtk.ee/seire-ja-seirekomisjonid#seirekomisjoni-koosseis [↑](#footnote-ref-4)